Mhux minnu li kien hemm każijiet ta' coronavirus minn Ħondoq by Night – Il-Ministru
Il-Ministru għal Għawdex Clint Camilleri ċaħad li kien hemm każijiet ta' coronavirus b'rabta mal-attività Ħondoq by Night. Fuq Facebook, il-Ministru kkjarifika li din l-aħbar li bdiet tinxtered hija falza. Huwa ċaħad ukoll li hu u impjegati tiegħu jinsabu kwarantina. B'referenza għal rapporti li dehru online, illi hemm nies infettati bil-COVID-19 b'rabta mal-attività Ħondoq By Night,… Posted by Clint Camilleri on Saturday, August 1, 2020 Ħondoq by Night huwa festival annwali li jiġi organizzat fost l-oħrajn mill-Ministeru għal Għawdex fil-bajja tal-Ħondoq, fejn ikun hemm mużika u divertiment. L-aħħar edizzjoni tiegħu saret fil-25 ta' Lulju. Il-Ministru kien preżenti għal dan l-avveniment. Posted by Hondoq by Night on Monday, July 27, 2020 Huwa appella biex ma jinxteridx gideb ħalli ma jinħoloqx paniku mhux meħtieġ. S'issa Malta għandha total ta' 171 każ attiv tal-coronavirus, wara li lbieraħ tħabbru 21 każ ġdid. Din iż-żieda drastika fil-każijiet wasslet biex jitħabbru miżuri fuq l-attivitajiet tal-massa, fosthom li jrid ikun hemm spazju ta' erba' metri kwadri għal kull persuna. Il-marċi tal-festi u l-pellegrinaġġi tħassru. 21 każ ġdid tal-coronavirus; fosthom persuna ta' 80 sena